| Karlsrūhėvok. *Karlsruhe* |
| --- |
|        |
| *Karlsrūhės centras ir kunigaikščių rūmai* |
|  |
| 

KarlsrūhėKarlsrūhė

49°1′0″ š. pl. 8°24′0″ r. ilg.﻿ / ﻿49.01667°š. pl. 8.40000°r. ilg.﻿ / 49.01667; 8.40000﻿ (Karlsrūhė)Koordinatės: 49°1′0″ š. pl. 8°24′0″ r. ilg.﻿ / ﻿49.01667°š. pl. 8.40000°r. ilg.﻿ / 49.01667; 8.40000﻿ (Karlsrūhė) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Vokietijos vėliava Vokietija |
| **Žemė** | Badenas-Viurtembergas Badenas-Viurtembergas |
| **Regionas** | Karlsrūhė |
|  |
| **Gyventojų** (2020) | 308 436  |
| **Plotas** | 173,46 km² |
| **Tankumas** (2020) | 1 778 žm./km² |
| **Altitudė** | 115 m |
|  |
| **Pašto kodas** | 76131–76229 |
| **Tel. kodas** | 0721 |
| **Tinklalapis** | www.karlsruhe.de |
|  **Vikiteka** | Karlsrūhė |
|  |
| **Kirčiavimas** | Kárlsrūhė |

**Karlsrūhė** (arba ***Karlsrūjė***) – miestas Vokietijos pietuose, Badene-Viurtemberge, prie Reino ir Albo santakos. Miestas yra trečias pagal dydį po Štutgarto ir Manheimo Badeno-Viurtembergo miestas.

Mašinų, transporto priemonių (dviračių, motociklų), tiksliųjų ir optikos prietaisų gamyba, metalo apdirbimo, elektrotechnikos, chemijos (cheminio pluošto, farmacijos, parfumerijos), maisto (alaus), siuvimo, poligrafijos pramonė. Naftos perdirbimas. Juvelyrinių dirbinių gamyba. Turizmas.

Karlsrūhėje yra įsikūręs nuo 1950 m. Vokietijos Aukščiausiasis Teismas, nuo 1951 m. – Vokietijos Konstitucinis Teismas. Miestas yra prie sienos su Reino kraštu-Pfalcu ir netoli sienos su Prancūzija. Istoriškai miestas yra Badeno sostinė. Mieste veikia Karlsrūhės universitetas, Badeno žemės muziejus, paveikslų galerija, valstybinė vaizduojamųjų menų akademija. Taip pat yra Branduolinių tyrimų centras (įkurtas 1956 m.), transuraninių elementų tyrimo institutas, daug kitų mokslinio tyrimo institutų.

Išlikę XVIII–XX a. pr. architektūros paminklų (Markgrafų rūmai, kunigaikščių rūmai, rotušė, oranžerija, katalikų Šv. Stepono bažnyčia, liuteronų bažnyčia, teismo, teatro rūmai). Karlsruhės apylinkėse yra UNESCO pasaulio paveldo paminklai – Loršo vienuolynas ir katedra (apie VIII–XVII a.), Maulbrono vienuolynas (XII–XVI a.).

Istorija
--------

Vienas Karlsrūhės priemiesčių, Durlachas įkurtas XII a. buvo Badeno markgrafų valda.

Pati Karlsrūhė ėmė kurtis XVIII a. Nuo 1806 m. – Badeno didžiosios hercogystės sostinė. Miestas tapo svarbiu mokslo centru, jame dirbo elektromagnetinių bangų tyrėjas H. Hercas. XIX a. suklestėjo kaip pramonės centras.

Per II pasaulinį karą miestas labai sugriautas. Vėliau čia veikė didelė JAV karinė oro bazė.

Sportas
-------

1989 m. mieste vyko Pasaulio žaidynės.

### Futbolas

* Karlsruher SC
* Karlsruher FV

Transportas
-----------

Miestas lengvai pasiekiamas keliaujant elektrifikuotu keliu, nutiestu per Remso-Muro kraštą. Šiuo keliu reguliariai kursuoja tarpmiestiniai traukiniai Karlsrūhė-Niurnbergas. Yra svarbus upių uostas. Naftotiekiai į Marselį ir Ingolštatą.

Miestų partnerystė
------------------

Karlsrūjės miestai-partneriai:

* Jungtinė Karalystė Notingamas, Anglija, Jungtinė Karalystė
* Prancūzija Nansi, Prancūzija
* Rusija Krasnodaras, Rusija
* Rumunija Timišoara, Rumunija
* Vokietija Halė, Vokietija

Šaltiniai
---------

1. 
2. ↑
3. 
4. ↑
5. 1 2 3 4  *Karlsruhe (Kárlsrūhė)*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006
6. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 199
7. 1 2 3 4 5 6  „Städtepartnerschaften aktuell" (vokiečių). Stadt Karlsruhe. Suarchyvuotas originalas 2016-04-22. Nuoroda tikrinta 2016-04-09.
8. ↑  „European networks and city partnerships". Nottingham City Council. 2012-06-22. Suarchyvuotas originalas 2012-06-25. Nuoroda tikrinta 2015-01-06.

Nuorodos
--------

* Oficiali Karlsrūhės miesto svetainė (vokiečių k.)